<p><b>БНМАУ-ын Эрүүл мэндийн салбарын хөгжил:</b></p><p>&nbsp; &nbsp; &nbsp; &nbsp;&nbsp; Эрүүл мэндийн асуудал хариуцсан төрийн захиргааны төв байгууллагыг 1925 онд Дотоод яамны бүрэлдэхүүнд Ардын эрүүлийг хамгаалах газар нэртэйгээр байгуулж, 1930 онд бие даасан яам болгон өргөтгөсөн байна. 1933 онд вакцин, ийлдэс үйлдвэрлэх зорилгоор ариун цэвэр бактер шинжилгээний хүрээлэнг байгуулав. Энэ бүхний дүнд Монгол улсад эрүүл мэндийн шинэ тогтолцооны суурь тавигдаж эхлэв. Эрүүл мэндийн салбарын хөгжилд ЗХУ-ын туслалцаа дэмжлэг чухал хувь нэмэр оруулсан. 1923 оноос бага эмчийн болон сувилагчийн курсуудыг зохион байгуулжээ. 1942 онд МУИС-д хүн эмнэлгийн факультет байгуулан, 1947 онд анхны 14 их эмч төгсжээ. Монголын эрүүлийг хамгаалах систем үүсэн хөгжихөд ЗХУ-аас үзүүлсэн тусламж, дэмжлэг чухал байлаа. Тухайлбал: П.Н.Шастин Монгол улсын Засгийн газрын урилгаар ирж нийт 14 жил ажилласан.&nbsp;</p><p><img width="354" height="250" class="img-responsive atto_image_button_text-bottom" alt="ffe" src="@@PLUGINFILE@@/Shastin-1.jpg"><img width="171" height="240" class="img-responsive atto_image_button_text-bottom" alt="ffe" src="@@PLUGINFILE@@/imagesC5O4586O.jpg"><br></p><p>1970-1989 онд ЗХУ-ын техник-эдийн засгийн туслалцаатай Хавдар судлалын төв, Клиникийн нэгдсэн III эмнэлэг, Эх нялхасын эрдэм шинжилгээний төв, Халдварт өвчин судлалын үндэсний төв зэргийг ашиглалтад оруулсан. 1940 онд гэхэд үндэсний 12 их эмч,159 бага эмч, эмнэлгийн тусгай дунд боловсролтой 38 мэргэжилтэн, аймаг хотод 37 эмнэлэгтэй болжээ.&nbsp;</p><p><b>Нийгмийн хамгааллын хөгжил:&nbsp;</b></p><p>&nbsp; &nbsp; &nbsp;&nbsp; 1941-1942 онуудад нийгмийн даатгалын дүрэм, хөдөлмөрийн тухай хууль, 1973 онд тэтгэврийн хуулиуд гарч, даатгалд бүх ажилчин, албан хаагчдыг хамруулав. Улмаар өндөр настан, хөгжлийн бэрхшээлтэй иргэд, цэргийн албан хаагчид, хувьсгалт тэмцлийн ахмад зүтгэлтэн зэрэг хүмүүс тусгай тэтгэвэр авах болов. Мөн эх нялхсын эрүүлийг хамгаалах талаар ихээхэн анхаарч бодитой үр дүнд хүрчээ. Олон хүүхэдтэй эхчүүдэд улсаас тэтгэвэр олгож, хүүхдийн тоогоор нэмэгдүүлжээ.&nbsp;</p><p><img width="200" height="151" class="img-responsive atto_image_button_text-bottom" alt="frfr" src="@@PLUGINFILE@@/untitled.png"><br></p><p>&nbsp; &nbsp; &nbsp;&nbsp; Хүн амын орлогыг нэмэгдүүлэх чиглэлээр тодорхой арга хэмжээ авчээ. 1971-1976 онд 300 хүртэлх төгрөгийн цалинтай ажилчин албан хаагчдыг, дараах таван жилд 500 хүртэл төгрөгийн цалинтайг ашиг орлогын татвараас бүрмөсөн чөлөөлж 501-ээс дээш цалинтай албан хаагчдаас авах татварыг 30% бууруулжээ.&nbsp;</p><p>&nbsp; &nbsp; &nbsp;&nbsp; БНМАУ-ын хүн амын эрүүл мэндийн үзүүлэлтүүд сайжирч, орчин үеийн анагаах ухааны арга зүйд үндэслэсэн эрүүлийг хамгаалах тогтолцоо бүрэлдэн төлөвшжээ. Мөн цалин хөлс, тэтгэвэр, тэтгэмжийн хангамж, эрүүл мэнд, асрамж, амралт, сувиллын үйлчилгээ зэрэг хүн амын нийгмийн хамгааллыг хөгжүүлэх үндсэн төрлүүд бий болжээ.&nbsp;</p>