<p>&nbsp; &nbsp; &nbsp; &nbsp; &nbsp; 1921 оноос эхлэн ДИУ-тай гэрээ байгуулж тусгаар тогтнолоо зөвшөөрүүлэхээр хичээсэн боловч нааштай үр дүнд хүрэхгүй байсаар 1924 онтой золгов. Үүний шалтгаан нь Монголын тусгаар тогтнол байв. Монголын тусгаар тогтнолыг ЗХУ, ДИУ хоёр хуйвалдан цуцлахаар хэлэцэж буйг Монголын эрх баригчид сайн мэдэж эсэргүүцэж байлаа. Богд хаан 1924 онд төрөл арилжмагц мөн оны 6 сарын 3,7-нд МАН-ын Төв хороо 2 удаа хуралдаж бүгд найрамдах засаглалд шилжихээр шийдвэрлэсэн юм.&nbsp;</p><p><img width="236" height="136" class="img-responsive atto_image_button_text-bottom" alt="ээ" src="@@PLUGINFILE@@/%D0%BB%D0%BE%D0%BB%D0%BE%D0%BE.jpg"><img width="148" height="200" class="img-responsive atto_image_button_text-bottom" alt="ээцц" src="@@PLUGINFILE@@/%D1%82%D0%BE%D0%BE%D0%B8%D0%BE.jpg"><br></p><p>&nbsp; &nbsp; &nbsp; &nbsp;&nbsp; Монголын төр дэлхий дахины жишгийг дагаж Үндсэн хуультай болох бэлтгэл ажлыг 1921 оны зунаас эхлүүлж, ерөнхий сайд Д.Бодоо, эрдэмтэн Ж.Цэвээн нар тус бүр нэг төсөл боловсруулсан байв. Гэтэл большевикууд 1924 оны хавар хуульч Всевятскийг Монголд ирүүлж Үндсэн хуулийн комиссыг шинэчилж ЗОУ-ын 1918 оны Үндсэн хуулийг монголоор орчуулж түүний олон заалтыг бараг хэвээр нь хуулбарлаж шинэ төсөл боловсруулжээ. Уг төслийг 1924 оны 11 сарын 25-26-нд Улсын анхдугаар их хурлаар хэлэлцээд БНМАУ-ын Үндсэн хууль хэмээн батлав.&nbsp;</p><ul><li><div>Монгол улс гэдэг нэрийг БНМАУ хэмээн шинэчлэв.</div></li><li>Улсын нийслэлийг Улаанбаатар гэж нэрлэв</li></ul><p>Үндсэн хуульд төрийн байгууламжаас гадна олон асуудлыг хуульчилсан юм. Тухайлбал: иргэдийн эрх, эрх чөлөөтэй холбоотой заалтыг оруулжээ. Хувийн өмчийг хязгаарлаж, хөрөнгөжиж баяжихыг хориглов.&nbsp;</p><p><b>Улс төрийн эрхээ хасуулсан хүмүүс:</b></p><ul><li><div>бусдыг хөлслөн аж ахуй эрхлэгчид</div></li><li><div>урьдын хаад ноёд, хутагт хувилгаад</div></li><li><div>хүрээ хийдэд байнга сууж хурал ном хурдаг лам нар</div></li></ul><p><img width="137" height="200" class="img-responsive atto_image_button_text-bottom" alt="7u7y" src="@@PLUGINFILE@@/untitled.png"><br></p><p>БНМАУ-ын анхдугаар Үндсэн хуулиас:&nbsp;</p><p>"<i>Жинхэнэ ардын гол зорилго нь хөрөнгөтний байдлыг үндсээр устгаж, нийгэм журамт ба эв хамтын ёс журмыг эрмэлзэн хөгжүүлэхэд оршино</i>" гэж заажээ.</p><p>&nbsp; &nbsp; &nbsp; &nbsp;&nbsp; Үндсэн хуулиар төрийн байгууламжийг тогтоож, улсын дээд эрхийг УИХ барина. УИХ-Ын чөлөө цагт УБХ төрийн хэргийг эрхэлж, УБХ нь Засгийн газрын бүрэлдэхүүнийг томилж байх болов. Улсын анхдугаар их хурлаас Улсын бага хурлын тэргүүлэгчдийн даргаар П.Гэндэн, УБХ-ын гишүүнээр 30 хүн сонгосны дотор Э.Ринчино, М.Амагаев зэрэг ЗХУ-ын харъяат хоёр хүн байв.</p>