<p></p><h2><a href="https://creativepark.canon/en/categories/CAT-ST01-0082/index.html">https://creativepark.canon/en/categories/CAT-ST01-0082/index.html</a><br></h2><p><a href="http://econtent.edu.mn/content/library.html">http://econtent.edu.mn/content/library.html</a><br></p><p><span style="font-size: 14.44px;">mechanism toys example</span><br></p><h2>Механикийн үндсэн ойлголт</h2><h2><strong style="font-family: &quot;Open Sans&quot;, sans-serif; font-size: 14.44px;">Машин механизмын төрөл, ангилал,</strong></h2><p><strong>холбоос, кинематик хос</strong></p><p>Орчин үеийн шинжлэх ухаан технологийн хурдтай хөгжилтэй уялдан үйлдвэрлэлийн тоног төхөөрөмж, машин тоног төхөөрөмж, машин улам бүр боловсронгуй болсоор байна. Иймд инженерийн чиглэлээр бэлтгэгдэж байгаа оюутнууд машин механизмын ерөнхий онолтой танилцаж, түүний талаар тодорхой мэдлэгтэй болсон байх ёстой. Аливаа машин механизм өндөр бүтээмжтэй, бат бэх, ажиллагаа найдвартай, материал зарцуулалт бага,</p><p>хөнгөн, эрчим хүч бага зарцуулдаг, бүтээмж өндөр, хүрээлэн байгаа орчноо бохирдуулдаггүй техникийн гоо зүй эргономикийн талаас хамгийн сайн үзүүлэлтэй байх ёстой. Эдгээр асуудлыг шийдэхэд шинжлэх ухаан олон</p><p>салбар түүний дотроос машин механизмын онолын шинжлэх ухаан чухал байр суурь эзэлдэг.</p><p>Энэхүү хичээл нь инженерүүдийн оюуны сэтгэлгээг хөгжүүлж зохион бүтээх, хийж гүйцэтгэх чадвартай инженер бэлтгэхэд чухал нөлөөтэй.</p><p>Ашигтай ажил хийхэд зориулагдсан нэг буюу хэд хэдэн механизмаас тогтсон мехаинк цогцолборыг машин гэнэ. Машин үндсэн 3-хэсгээс тогтонон.</p><p>1. Хөдөлгүүр</p><p>2. Дамжуулах механизм</p><p>3. Гүйцэтгэх эрхтэн</p><p>Дамжуулах механизм нь төрөл бүрийн хөдөлгөөн хйих бөгөөд гүйцэтгэх эрхтний хурдны хэмжээ чиглэлийг өөрчлөх үүрэгтэй. Механизмууд олон янз байх боловч тэдгээрийн үндсэн кинематик нь ижил байна.</p><p>Аливаа машин, механизм, багаж хэрэгсэл нь эд ангиудаас тогтдог. Механизмын бүрэлдэхүүнд ордог, цаашид задардаггүй, тодорхой хэлбэр, зориулалт бүхий хатуу биеийг эд анги гэнэ. Жишээ нь: болт, гайка, араа,</p><p>одон араа, гол гэх мэт.</p><p>Нэг буюу өөр хоорондоо хөдөлгөөнгүй холбогдсон хэд хэдэн эд ангиас бүрдэх биетийг мөч гэнэ. Механизм бүхэн үл хөдлөх нэг, хөдөлгөөнтэй хэд хэдэн мөчөөс тогтох бөгөөд хөдөлгөөнтэй мөчүүдийг дотор нь хөтлөх, завсрын, хөтлөгдөх мөч гэж ангилдаг.</p><p>Хоёр мөчийн хөдөлгөөнтэй холбоосыг кинематик хос гэнэ. Кинематик хосуудыг дотор нь хүрэлцэх ба нийлэх хос гэж ангилна. Хэрвээ холбогдож байгаа мөчүүд нь гадаргуугаар харьцаж байвал нийлэх, цэг эсвэл шулуунаар харьцаж байвал хүрэлцэх хос гэнэ. Үүнээс гадна кинематик хосууд холбож байгаа мөчүүдийнхээ харьцангуй хөдөлгөөнийг хязгаарлаж буй холбоосын тоогоороо таван ангид хуваагддаг байна. 1.1-р хүснэгтэнд дээрх таван ангид харьяалагдах кинематик хосын жишээг тэмдэглэгээний хамт харуулав.</p><p>Өөр хоорондоо кинематик хос үүсгэн холбогдсон мөчүүдийн системийг кинематик хэлхээ гэнэ.</p><p>&nbsp;</p><p>Хөтлөх мөчийн өгөгдсөн хөдөлгөөнөөр бусад мөчүүд нь тодорхой хөдөлгөөн хийдэг, нэг үл хөдлөх мөч бүхий кинематик хэлхээг механизм гэнэ. Механизмуудыг дотор нь хавтгайн болон огторгуйн механизм гэж</p><p>ангилахаас гадна хийцийн хувьд нугасан холбоост-хөшүүрэгт, араат, нударгат, үрэлтэт, уян мөчит механизм гэж ангилдаг. Мөн механизмуудыгерөнхий холбоосын тооноос нь хамааруулан таван бүлэгт хуваана.</p><p>Механизмын хөдөлгөөнтэй бүх мөчийн хөдөлгөөнийг нэг адил хязгаарлах холбоосыг уг механизмын ерөнхий холбоос гэдэг.</p><p><strong>1.3 Механизмын кинематик болон бүтцийн бүдүүвч зурах.</strong></p><p>Механизмын мөч болон кинематик хосын элементын хэлбэр, мөн тэдгээрийн&nbsp; арилцан байршилтыг тодорхой масштабаар тухайн байрлалд нь дүрсэлсэн бүдүүвчийг механизмын кинематик бүдүүвч гэнэ. Кинематик бүдүүвчийг ашиглан механизмын бүтцийн шинжилгээг хийж болохын зэрэгцээ кинематик болон динамик шинжилгээг хийдэг. Механизмын кинематик бүдүүвчийг зурахын тулд мөчүүдийн хэлбэр, хэмжээ, хөдөлгөөнтэй мөчүүдийн үл хөдлөх мөчтэй холбогдсон эргэх хосуудын төв цэгийн координат, давших хосын хөдөлгөөний чиглэл зэргийг мэдэх хэрэгтэй. Шаардлагатай бүх хэмжээсийг тодорхойлсны дараа тооцооны хуудас дээр 1.1-р хүснэгтээр үзүүлсэн мөч болон кинематик хосыг зурах тэмдэглэгээг ашиглан механизмын кинематик бүдүүвчийг зурна.</p><p>Үүний тулд эхлээд тэгш өнцөгт координатын систем сонгон авч хөдөлгөөнгүй мөчтэй холбогдох эргэх хосын байрлал, давших хосын хөдөлгөөний чиглэлийг тэмдэглэнэ. Хөтлөх мөчийн байрлал өгөгдсөн бол тухайн байрлалд нь, өгөгдөөгүй бол бусад мөчүүд нь давхцалгүй, тодорхой харагдаж байхаар байрлалыг нь сонгон авч үлдсэн мөчүүдийг зурна. Кинематик бүдүүвч дээр мөчүүдийг хөтлөх мөчинд холбогдсон</p><p>дарааллын дагуу араб цифрээр, кинематик хосуудыг латин цагаан толгойн дурын том үсгээр тус тус тэмдэглэдэг. Кинематик бүдүүвчийг тодорхой масштабаар зурна. Багасгаж зурахын тулд 1:2 , 1: 2,5 , 1:4 , 1:5 … г.м зургийн харьцуулсан масштабыг сонгож болох боловч ихэвчлэн зургийн тоон масштаб гэж нэрлэгдэх&nbsp;<em>ml&nbsp;</em>-ыг хэрэглэнэ .</p><p>Механизмын бүтцийн шинжилгээний үед кинематик бүдүүвчийн зэрэгцээ уг механизм дахь илүү холбоос, илүү чөлөөний зэргийг тооцоогүй, зөвхөн үндсэн мөчүүдийг дүрсэлсэн бүтцийн бүдүүвчийг ашигладаг. Механизмын бүтцийн бүдүүвч нь түүний давших хосуудыг эргэх хостой нэгэн адилаар дүрсэлж, мөчүүдийн бодит хэлбэр, хэмжээг тооцолгүй, зөвхөн үндсэн мөчүүд бие биетэйгээ ямар дарааллаар холбогдсоныг тодорхой харуулсан бүдүүвч юм. Мөчийг бүтцийн бүдүүвч дээр дүрслэхдээ уг мөч бусад мөчтэй хичнээн кинематик хос үүсгэж байгаагаас хамааруулан зурдаг. Тухайлбал мөч хоёр хос үүсгэн холбогдсон байвал түүнийг дурын шулуунаар, гурав бол дурын гурвалжнаар, дөрөв бол дурын дөрвөн өнцөгтөөр гэх мэт. Механизмын бүтцийн бүдүүвчийг үл хөдлөх мөчөөс эхлэн зурах бөгөөд дараа нь бусад мөчүүдийг хөдөлгөөн дамжуулах дарааллын дагуу, бие биетэйгээ давхцахгүй байхаар мөчүүдийн хэмжээ, чиглэлийг сонгож зурна.</p><p><img src="https://sportbu.ru/assets/dscreenshot-b-507x842.gif" alt="Related image"><img src="https://reader009.docslide.net/reader009/html5/20170806/546b6245b4af9f6b2c8b4bd4/bg2.png" alt="Image result for Ð½ÑÐ´Ð°ÑÐ³Ð°Ñ Ð¼ÐµÑÐ°Ð½Ð¸Ð·Ð¼"><br></p><br><p></p>