<p><p><div>

<p><a name="bookmark66"><b>СЭДЭВ: ҮЙЛ ЯВДАЛ ИЛЭРХИЙЛСЭН БАРИМАЛ ХИЙХ</b></a></p>

<p><b><a name="bookmark67">Судлах цаг: </a>2 цаг</b></p>

<p><b>Суралцахуйн зорилт: </b>Баримлын
шавраар энгийн дүрс барьж, хүн амьтан, ургамлын хялбар<br>
дүрстэй баримал барих</p>

<p><b>Товч агуулга: </b>Баримлын
урлагийн онцлог, баримал барих материал, баримлын шавраар<br>
ажиллах, бүтээх арга технологиос суралцаж энгийн хялбар дүрстэй үйл явдлыг
харуулсан<br>
сэдэвт баримлыг төрөл бүрээр дуурайн хийх. Өөрийн бүтээлийг хийж сурах.</p>

<p><a name="bookmark68">Суралцахуйн үйл ажиллагаа:</a></p>

<p>Багш
хичээлийг багаар зохион байгуулахаар төлөвлөнө. Баримлын ажил хийхэд
хэрэглэгдэх<br>
хэрэглэгдэхүүн (баримлын шавар, хулдаас, тасдагч, ус, тагтай шил, төмөр
цагариг, утас, нойтон<br>
алчуур, скоч) -ийг бэлтгэсэн байна.</p>

<p>Сурах бичиг дээр байгаа
хүүхэлдэйн баатар Немо загас хийх аргачлалыг тайлбарлан ярилцаж,<br>
яаж хийснийг ойлгуулна. Багууд энэ хичээлээр усанд амьдардаг амьтдыгхийх тул
сурах бичигт<br>
байгаа амьтдыг дуурайж хийхээс гадна өөрийн төсөөллөөр баяжуулан хийж болно.</p>

<p>Багш сурагчдыг сэдэлжүүлж гол мөрөн, нуур, далай, тэнгис,
аквариумд амьтдын орчин ямар<br>
байдгийг харуулсан зурагт үзүүлэн, цахим үзүүлэнгээр бэлтгэж үзүүлнэ. Мөн
сурагчдын<br>
өмнөх мэдлэг, бодол төсөөллийг яриулах.</p>

<p><!--[if !vml]-->
 </p><br><br clear="ALL">
<p></p>

<p align="center"><br></p>

<p>Дараагийн хичээл дээр үйл
явдлыг харуулсан сэдэвт баримал хийх тул хэрэглэгдэж болзошгүй<br>
материалыг төлөвлөж урьдчилан бэлтгэсэн байх.</p>

<p>Багш багуудын хийх
бүтээлийн сэдвийг сугалуулах, саналаар нь сонгуулах зэргээр тухайн<br>
үеийн байдлаас шалтгаалан сэдвийг хуваарилж болно. Сурах бичигт байгаа
сурагчдын<br>
бүтээлийг дуурайн хийлгэж болох ба хүүхэлдэйн кино, үлгэр зэргээс сэдэвлэн
бүтээл хийлгэнэ.<br>
Бүтээлийн үзэсгэлэн гаргаж бүтээлээ тайлбарлан ярилцах цагийг төлөвлөх.<br clear="all">
</p>

<p><!--[if !vml]-->
 </p><img src="@@PLUGINFILE@@/9.jpg" alt="" width="304" height="265" role="presentation" class="img-responsive atto_image_button_text-bottom"><br clear="ALL">
<p></p>

<p align="center"><br></p>

<p><b>Сурагчдад
үлдэх гол үр дүн:</b></p>

<p>Баримал
барих мэдлэг чадвар нь сайжирна. Баримлын шавраар бүтээл хийхэд олон төрлийн<br>
сайхан өнгө сонгон бүтээл хийж болохыг мэдрэх, баримлын шаврыг бусад янз бүрийн<br>
материалтай хослуулан хийж болохыг ойлгоно. Орон зайн мэдрэмжээ хөгжүүлнэ.
Сэдэвт<br>
зураг зурахаас гадна үйл явдлыг харуулсан сэдэвт баримал барьж болохыг ухаарна.</p>

<p>Баримлын
шавраар бүтээл хийсний дараа гараа угааснаар эрүүл ахуйн дэглэм баримтлахад<br>
суралцана.</p>

<p><a name="bookmark69">Үнэлгээ:</a></p>

<p align="left">Бүтээлийн үзэсгэлэн<br>
Өөрийн болон бусдын үнэлгээ</p>

</div>

<br clear="all"><br></p></p>