<p>Багц мэдээлэл: Зорилготойгоор төрөл бүрийн эх үүсвэрээс нэгтгэн цуглуулж,
хэрэгцээ шаардлагадаа нийцүүлэн тодорхой дүрэм, аргачлалаар нэг болон
түүнээс дээш тооны технологи ашиглан боловсруулсан, төрөл бүрийн
хэлбэрээр илэрхийлсэн, тодорхой объект, юмс үзэгдэл, үйл явдлын талаарх
өөр хоорондоо харилцан уялдаа бүхий мэдээллийн иж бүрдэл юм.<br></p><p>Нэг болон түүнээс дээш тооны технологи ашиглан боловсруулж, төрөл
бүрийн хэлбэрээр илэрхийлсэн мэдээлэл нь агуулгын хувьд өөр хоорондоо харилцан
уялдаатай болдог. Энэ зорилгоор тодорхой объект, юмс үзэгдэл, үйл явдлын талаарх
мэдээллийг иж бүрдэл болгон багцална. Үүнийг нэгтгэсэн, иж бүрэн, багц мэдээлэл
гэх зэргээр нэрлэдэг&nbsp;<br></p><p>Тодорхой объект,
юмс үзэгдэл, үйл явдлын талаарх өөр хоорондоо харилцан уялдаатай, хэвлэмэл
цаасан хэлбэрт буй бичвэр, зурмал зураг, фото зураг, бүдүүвч, хүснэгт зэрэг төрөл
бүрийн мэдээллийн иж бүрдэл нь мөн л багц мэдээлэл болно.<br></p><p><img src="@@PLUGINFILE@@/%D1%87%D1%91%D1%81%D1%8B%D3%A9%D0%91.PNG" alt="ёс" width="600" height="149" class="img-responsive atto_image_button_text-bottom">&nbsp; &nbsp;<br></p><p>Багц мэдээлэл нь
хэвлэмэл ба цахим хэлбэрийн аль алинаар дүрслэгддэг.</p><p>Мэдээлэл хэрэгцээтэй, үнэ цэнэтэй, ач холбогдолтой байж та бидний хэрэгцээг
хангадаг.&nbsp;<br></p><p></p><ul><li><b>Цаг хугацаа:</b>&nbsp;Мэдээлэл нь шаардлагатай цаг үед бэлэн байх ёстой. Үүний тулд
тодорхой мэдээлэл нь түүний хэрэглэгч болон хүлээн авагчид хэзээ, хаана,
ямар давтамжтайгаар ашиглагдах нь тодорхой байх хэрэгтэй. Эрэлт хэрэгцээ,
ашиглалт ба онцлогоос хамааран мэдээллийн хэрэгцээний давтамж харилцан
адилгүй байна. Тухайлбал, сурагчдын сурлагын амжилтын тухай мэдээний
давтамж нь жил, хагас жил, улирлаар байдаг бол агаарын хэм болон валютын
ханшийн мэдээ нь цаг, минутаар хэлбэлзэн өөрчлөгдөх давтамжтай.&nbsp;</li><li><b>Агуулга:&nbsp;</b>Мэдээллийг агуулгын хувьд зөв (найдвартай), ач холбогдолтой (үнэ
цэнэтэй, зөв шийдвэр гаргахад хэрэгтэй), бүрэн бөгөөд тодорхой (тавьсан
асуудлаар бүх мэдээлэл бүрэн, агуулгын хувьд бүрхэг бус, хоёрдмол утгагүй),
хэмжигдэх боломжтой, чанартай (хэрэгцээтэй, шаардлага хангасан, тодорхой),
оновчтой томьёолсон байх хэрэгтэй.&nbsp;</li><li><b><span>Дүрслэл,&nbsp;</span>&nbsp;хэлбэржүүлэлт, зохион байгуулалт:&nbsp;</b>Мэдээлэл нь түүний
хэрэглэгч, эзэмшигчдэд төрөл бүрийн хэлбэрээр хүрдэг. Иймээс аль болох
энгийн бөгөөд ойлгомжтой хэлбэртэй, нарийвчилсан, тодорхой бүтэц ба зохион
байгуулалттай, хялбар&nbsp;байдлаар илэрхийлэх нь чухал.<img src="@@PLUGINFILE@@/%D1%91%D1%91%D0%B8%D1%81%D1%80%D0%BE%D1%8B%D0%B1%D1%8C%D1%82.PNG" alt="гхёр" width="600" height="413" class="img-responsive atto_image_button_text-bottom" style="font-size: 0.95rem;"><span style="font-size: 0.95rem;">Өгөгдлийг ач холбогдолтой бөгөөд хэрэгцээтэй, хэрэглэгчийн шаардлагыг бүрэн
хангасан мэдээлэл болгохын тулд түүнийг хэрэгцээндээ нийцүүлэн нэг буюу хэд
хэдэн эх үүсвэрээс цуглуулан нэгтгэж, улмаар тодорхой дүрэм, аргачлал, технологи
ашиглан боловсруулж, хэрэглэгчдэд ашиглахад ойлгомжтой, хялбар хэлбэрээр
дүрслэн харуулах шаардлагатай болдог.</span></li></ul><p></p><p><b>QR код</b>&nbsp;(<i><a href="https://mn.wikipedia.org/wiki/%D0%90%D0%BD%D0%B3%D0%BB%D0%B8_%D1%85%D1%8D%D0%BB" title="Англи хэл">англ.</a></i>&nbsp;<i><b>Q</b>uick&nbsp;<b>R</b>esponse</i>, "түргэн хариулт", зах зээлд хэрэглэх нэршил нь&nbsp;<i>QR код</i>) нь мэдээллийг машинаар маш түргэн хугацаанд олох болон унших арга юм. Түүний алдааг автоматаар засах технологи нь маш найдвартай ажиллах учир хэрэглээ нь ихээхэн өргөн тархсан байдаг. QR код нь үр ашигтай өгөгдөл хадгалах дөрвөн стандарт кодлол горимуудыг (тоон, үсэг, байт / хоёртын ба ханзны) ашиглах мөн өөр өргөтгөлүүдэд ашиглаж болно<br></p><p>Нэг хэмжээст зураасан код нь төрөл бүрийн өөр өгөгдлүүдэд тохиромжтой байдаг бол хоёр хэмжээст зураасан кодууд нь өөр өөр зорилгоор хэрэглэгдэх боломжтой өвөрмөц тэмдэгтүүд юм. Нэг хэмжээст зураасан кодноос илүү 2 хэмжээст код нь илүү их үсэг тоон мэдээллийг агуулж маш бага зайд байрлах боломжтой лазер зураасан код уншигчаар уншигдах боломжгүй дүрслэлийн төхөөрөмж буюу камерт уншигдах боломжтой.<br><br>2 хэмжээст кодны хамгийн түгээмэл хэрэглэгддэг нь QR код юм. QR код нь ихэвчлэн сурталчилгаа, маркетингийн зорилгоор сэтгүүл, зар сурталчилгаа, бизнесийн картууд дээр ашигладаг. Энэ төрлийн зураасан код нь хэрэглэгчдэд чиглэсэн байдаг бөгөөд хамгийн орчин үеийн камертай гар утсаар QR кодыг скан хийх боломжтой гэсэн үг юм. QR кодууд нь холбоо барих мэдээлэл, URL хаягууд, линк бичвэр зэргийг агуулах боломжтой бөгөөд үүсгэхэд энгийн нийтэд нээлттэй байдаг. Та онлайнд байгаа QR үүсгэх линкээр орж үүсгэх боломжтой.</p><p><br></p><p><br><strong><br></strong></p>