<p>&nbsp; &nbsp; &nbsp; &nbsp; 1921 оны хувьсгалын ялалтаар Монгол улс тусгаар тогтнолоо эргүүлэн олж, хөгжил дэвшлийн зүг улс орноо хөтлөн жолоодох түүхэн боломж дахин нээгдэв. Монгол улс үндэсний ардчилсан өөрчлөлтийн бодлого явуулахыг чухалчилж байв. Үүний тулд юуны өмнө тусгаар тогтнолоо бататгах, дотоод, гадаад байдлаа бэхжүүлэх шаардлага тулгарав.&nbsp;</p><p>&nbsp; &nbsp; &nbsp;&nbsp; 1921 оны 9 сарын 10-14-нд Монгол ардын засгийн газраас дэлхийн олон улсад хандан хэмжээт цаазат хаант Монгол улс байгуулагдсаныг зарлан мэдэгдэж, найрамдалт харилцаа тогтоох хүсэлтэй байгаагаа илэрхийлсэн юм. Харин ЗОУ Монголын хүсэлтийг хүлээн авсан хэдий ч бүрэн утгаар дипломат харилцаа тогтоож чадахгүй бабйв. С. Данзан тэргүүтэй Монголын төлөөлөгчид Москвад айлчилж 1921 оны 11 сарын 5-нд найрамдлын гэрээ байгуулжээ.&nbsp;</p><p><img width="278" height="200" class="img-responsive atto_image_button_text-bottom" alt="defef" src="@@PLUGINFILE@@/Tserendorj_Signs_Pact_1921.jpg"><br></p><p>&nbsp; &nbsp; &nbsp;&nbsp; Монгол-Хятадын харилцаанд ЗОУ зуучийн үүрэг гүйцэтгэж, хэрэг дээрээ Монголоос Хятадыг шахаж өөрийн нөлөөний бүс болгох бодлогын далдуур тууштай явуулж байлаа.&nbsp; Ерөнхий сайд Д.Бодоо Монголд хэмжээт цаазат хаант төр илүү тохиромжтой гэж үзэж байв. 1921 оны намар Улсын түр цагийн хурал байгуулагдав. Улмаар Богд хаан ба АЗГ-ын хоорондын харилцааг зохицуулах шаардлага гарсан тул 1921 оны 11 сарын 1 нд "Тангаргийн гэрээ"-г батлан мөрдүүлжээ.&nbsp;</p><p><img width="149" height="200" class="img-responsive atto_image_button_text-bottom" alt="defefe" src="@@PLUGINFILE@@/untitled.png"><img width="154" height="200" class="img-responsive atto_image_button_text-bottom" alt="defefe" src="@@PLUGINFILE@@/yj.png"><br></p><p>&nbsp; &nbsp; &nbsp; 1923 онд "Засаг ба засаг бус ван гүнгүүдийн эрх хэмжээний дүрэм", "Монгол улсын нутгийн захиргааны дүрэм", "Их шавийн захиргааны дүрэм" зэрэг дүрмүүд батлагджээ. АЗГ-аас 1922 оны 1 сард эзэн, хамжлагын харилцааг халах түүхэн шийдвэр гаргаж байв. 1923 онд үндэсний эдийн засгаа бүх талаар хөгжүүлэх үзэл баримтлал болох "Эдийн засгийн үндсэн бодлого" хэмээх баримт бичгийг батлан гаргав.&nbsp;</p><p>&nbsp; &nbsp; &nbsp; 1921 оны 11 сард 3 жилийн бага сургууль дахин нээж хичээллүүлжээ. 1922 оноос багш бэлтгэж эхлэн, 1923 онд Багшийн сургууль байгуулжээ. 1921 сарын 11 сард орчин цагийн шинжлэх ухааны анхны байгууллага болох&nbsp; "Судар бичгийн хүрээлэн" байгуулагдав.</p>