<p>Тодорхой зүйлийн талаарх мэдээллийг зорилготойгоор нэгтгэн агуулсан баримт
бичиг нь нэгэн төрлийн багц мэдээлэл болно.<br></p><p>Энэ нь агуулгын хувьд өөр хоорондоо
харилцан уялдаатай, шаардлагын дагуу хэлбэржүүлсэн бичвэр, зураг, хүснэгт, схем
бүдүүвч, график, диаграмм зэрэг төрөл бүрийн дотоод ба гадаад объектоос (Зураг
2.11) бүтсэн баримт юм.<br></p><p>Баримт бичиг боловсруулах программд баримтад шууд
оруулж болох объект нь дотоод, харин өөр бусад программ ашиглан үүсгэсэн объект
нь гадаад объект болно.<br></p><p>Жишээлбэл, уг программын хүснэгттэй ажиллах командаар
үүсгэсэн хүснэгт нь дотоод, хүснэгтэн мэдээлэл боловсруулах программаар
(Microsoft Excel) үүсгэгдсэн хүснэгт нь гадаад объект болно. Баримтад объектыг
шаардлагатай газарт зөв зохистой байрлуулж, утга санааг илтгэсэн нэрээр нэрлэнэ.<br></p><p><img src="@@PLUGINFILE@@/%D3%A9%D0%BC%D1%91%D1%81.PNG" alt="аб" width="536" height="339" class="img-responsive atto_image_button_text-bottom"><br></p><p>Баримт бичгийн нэгэн адил тодорхой зорилгоор боловсруулсан илтгэл, танилцуулга
нь нэгэн төрлийн багц мэдээлэл болно.<br></p><p><img src="@@PLUGINFILE@@/%D1%87%D3%A9.PNG" alt="өб" width="515" height="227" class="img-responsive atto_image_button_text-bottom"><br></p><p><b>Жишээ 1. Сургуулийн талаарх багц мэдээлэл:&nbsp;</b></p><p><span style="font-size: 0.95rem;">• Сургуулийн мультимедиа ба хэвлэмэл танилцуулга (MS Powerpoint зэрэг
танилцуулга боловсруулах өргөн хэрэглээний программаар боловсруулсан *.ppt
файл);&nbsp;</span><br><span style="font-size: 0.95rem;">• Сургуулийн дотоод дүрэм, журам (MS Word зэрэг баримт бичиг боловсруулах
өргөн хэрэглээний программаар боловсруулсан *.doc файл, *.pdf файл);&nbsp;</span><br><span style="font-size: 0.95rem;">•Нийт багш, сурагчдын бүртгэл (өргөн хэрэглээний болон бүртгэлийн программ
хангамжаар боловсруулсан файл, эсвэл дэвтэрт хөтөлсөн бүртгэл);&nbsp;&nbsp;</span><br><span style="font-size: 0.95rem;">• Ангийн сурагчдын улирал болон жилийн шалгалтын дүнгийн нэгтгэл (MS
Excel зэрэг хүснэгтэн мэдээлэл боловсруулах өргөн хэрэглээний программаар
боловсруулсан хүснэгт);&nbsp;</span><br><span style="font-size: 0.95rem;">• Хичээлийн хуваарь (хүснэгтэн хэлбэртэй);&nbsp;</span><br><span style="font-size: 0.95rem;">• Хичээлийн журнал (хэвлэмэл);&nbsp;</span><br><span style="font-size: 0.95rem;">• Сургуулийн түүхэн замнал (хэвлэмэл, файл хэлбэртэй);&nbsp;</span><br><span style="font-size: 0.95rem;">• Сургуулийн түүхэн хөгжлийг харуулсан гэрэл зургийн цомог, зургийн файлууд;&nbsp;</span><br><span style="font-size: 0.95rem;">• Үйл ажиллагааны төлөвлөгөө, тайлан мэдээ (хэвлэмэл, файл хэлбэртэй).</span><br></p><p><span style="font-size: 0.95rem;"><img src="@@PLUGINFILE@@/%D1%91%D1%81%D1%81%D0%BC%D0%B0%D0%B8%D1%87.PNG" alt="аө" width="565" height="214" class="img-responsive atto_image_button_text-bottom"><br></span></p><p><span style="font-size: 0.95rem;">Тодорхой объект, юмс үзэгдэл, үйл явдлын багц мэдээллийг боловсруулахдаа
тухайн багцыг бүрдүүлж байгаа мэдээллийг зорилго ба хэрэгцээ шаардлагадаа
нийцүүлэн зөв тодорхойлж, боловсруулах технологийг оновчтой сонгох нь чухал.<br></span></p><p>БАГЦ МЭДЭЭЛЭЛ БОЛОВСРУУЛАХ АРГА<br></p><p>Багц мэдээллийг төрөл бүрийн эх үүсвэрээс нэгтгэн цуглуулж, нэг болон түүнээс дээш
тооны технологи ашиглан боловсруулсан, төрөл бүрийн хэлбэрээр илэрхийлсэн
мэдээллээс бүрдүүлдэг. Иймээс дэвшүүлсэн зорилго, багц мэдээллийн агуулга ба
онцлог, иж бүрдэлд буй мэдээллийн багтаамж, ашиглалт, хэрэглээ зэрэг олон хүчин
зүйлсийг харгалзан үзэж, дүн шинжилгээ хийсний үндсэн дээр багц мэдээллийг
хэрхэн боловсруулах болон дүрслэхийг шийднэ. Жишээ нь өрхийн төсвийн
танилцуулгад бичвэрээс гадна зураг, хүснэгт, диаграмм зэрэг хэд хэдэн төрлийн
мэдээлэл орно.<br></p><p><img src="@@PLUGINFILE@@/%D0%B1%D1%91%D0%A6%D0%99%D0%A3%D0%90%D3%A8.PNG" alt="ЖЖХА" width="400" height="130" class="img-responsive atto_image_button_text-bottom">&nbsp; &nbsp; &nbsp; &nbsp;&nbsp;<img src="@@PLUGINFILE@@/%D0%96%D0%96%D0%9D%D0%A5%D0%A5%D0%AB%D0%93%D0%AD%D0%96%D0%A5%D0%9D.PNG" alt="НГ" width="400" height="96" class="img-responsive atto_image_button_text-bottom"><br></p><p><b>Багц мэдээллийг боловсруулах үйл ажиллагаа</b><br></p><p></p><p><span style="font-size: 0.95rem;">1. Багц мэдээлэл үүсгэх зорилгоо тодорхойлно. Хэнд
зориулсан, юуны тухай мэдээлэл болох, агуулга нь ямар байх, ямар хугацаанд
хүчинтэй мэдээллийг авах, сонгох, ямар хэлбэрээр хүргэх зэргийг тодорхой
болгоно. Жишээлбэл, ахлах ангийн сурагчдад сагсан бөмбөгийн спортын сүүлийн 10
жилийн хөгжлийн талаар яриа хийх сэдэв байж болно.</span><br><span style="font-size: 0.95rem;">2. Тодорхойлсон зорилгын дагуу багц мэдээллийн иж
бүрдэлд орох мэдээлэл, түүний агуулга, төрөл, уялдаа холбоог тодорхойлно.
Агуулгын хамрах цар хүрээг тодорхойлсны үндсэн дээр багц мэдээллийн иж бүрдэлд
орох мэдээллээ гаргана. Жишээлбэл, сагсан бөмбөгийн спортын үүсэл, хөгжил,
алдартай тамирчдын тухай мэдээллийн багцыг гаргана.</span><br><span style="font-size: 0.95rem;">3. Багц мэдээллийн иж бүрдэлд орох мэдээллийн эх
сурвалж, эх үүсвэрийг тодорхойлно. Хаана, хэнд ямар мэдээлэл ямар хэлбэртэй
байгаа, тэдгээр нь агуулга ба цаг хугацааны хувьд шаардлага хангах эсэхийг
тогтооно. Жишээлбэл, ямар веб сайт алдартай тамирчдын тогтоосон дээд амжилтыг
хамгийн сүүлийн үеийн байдлаар харуулдаг, чанартай ямар видео бичлэгийг
интернэтээс хаанаас татаж авах гэх мэт.</span><br><span style="font-size: 0.95rem;">4. Цуглуулсан мэдээллээ эмх цэгцтэй хэлбэрт оруулна.
Агуулгын хамаарал, цаг хугацаа зэргийг харгалзан ангилж, шаардлагагүй
мэдээллийг хасна.</span><br><span style="font-size: 0.95rem;">5. Мэдээллийн бүрэн, гүйцэд байдал, баталгаатай, зөв
эсэхийг шалгана.</span><br><span style="font-size: 0.95rem;">6. ХЭРЭВ цуглуулсан мэдээлэл нь бүрэн, гүйцэд,
баталгаатай, зөв БОЛ зорилго, тухайн мэдээллийн агуулга ба онцлогт нийцүүлэн
түүнийг боловсруулах, дүрслэх дүрэм, аргачлалыг тодорхойлно.</span><br><span style="font-size: 0.95rem;">7. ХЭРЭВ цуглуулсан мэдээлэл нь бүрэн, гүйцэд,
баталгаатай, зөв биш БОЛ хэрэгцээт мэдээллийн эх үүсвэрийг тодорхойлох,
тэдгээрийг цуглуулах, эмх цэгцтэй хэлбэрт оруулах үйлдлүүдийг давтан
гүйцэтгэнэ.</span><br><span style="font-size: 0.95rem;">8. Тодорхойлсон дүрэм, аргачлалын дагуу мэдээллийг
боловсруулах, дүрслэх технологийг сонгоно. 9. Мэдээллийг тодорхойлсон дүрэм,
аргачлалын дагуу сонгосон технологиор боловсруулна.</span><br><span style="font-size: 0.95rem;">10. Мэдээллийн боловсруулалтад дүн шинжилгээ хийнэ.</span><br><span style="font-size: 0.95rem;">11. Боловсруулсан мэдээлэл нь хүрэх зорилгын
шаардлага хангасан эсэхийг шалгана.</span><br><span style="font-size: 0.95rem;">12. ХЭРЭВ боловсруулсан мэдээлэл нь хүрэх зорилгын
шаардлагыг хангасан БОЛ багц мэдээлэл бэлэн болж, үйл ажиллагаа дуусгавар
болно.</span><br><span style="font-size: 0.95rem;">13. ХЭРЭВ боловсруулсан мэдээлэл нь хүрэх зорилгын
шаардлагыг хангаагүй БОЛ боловсруулах дүрэм, аргачлалаа дахин тодорхойлж,
шаардлага хангах хүртэл давтана.</span><br><span lang="MN"></span></p><p><span style="font-size: 0.95rem;"><img src="@@PLUGINFILE@@/%D0%96%D0%AD%D0%99%D0%A3%D0%96%D0%AB%20%281%29.PNG" alt="ХЫЭА" width="300" height="612" class="img-responsive atto_image_button_text-bottom"><br></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p>

<p><span lang="MN"></span></p><p><br></p>