<p>Я. Цэвэлийн "Монгол хэлний товч тайлбар толь"-д "ятгах" гэдэг үгийг:</p><p>1. Бусдад юмны учир начир,хор холбогдлыг ухуулан өгөх</p><p>2.Хүнийг буруу мууд удирдан дагуулахыг хэлнэ хэмээн тайлбарлажээ.</p><p>&nbsp; Бүтэц найруулга нь товч бөгөөд тодорхой байгаа нь ятган итгүүлэх санаа зорилготой холбоотой.</p><p>&nbsp; Гэвч энэ үгийн утга учрыг өнөө үед илүү өргөн дэлгэр сайн сайхнаар тайлбарлах, хэрэглэх боллоо.</p><p>&nbsp; Ятгаж сэнхрүүлэх нь өөрийн санаа бодлыг бусдад тулган зөвшөөрүүлэх биш, харин өөр бусадтай зөвшилцөх, нэгдэх, нэгдмэл шийдвэрт хүрэх гэсэн үйл юм.</p><p>&nbsp;Өнөө үед мэдээ мэдээллийн өргөн боломж бий болсноор хүмүүс санаа бодлоо чөлөөтэй илэрхийлж байна. Энэ нь юу хийхээ&nbsp; бус харин яагаад хийхээ асууна гэсэн үг. Энэ яагаад гэдэг асуулад хариу өгч чадаж байвал итгэл үнэмшил төрүүлж чадаж байна гэсэн үг юм.</p><p>&nbsp;Ятгах нь боломжтой мөртөө нэгдэж чадахгүй байгаа олон янзын санааг нэгтгэнэ гэсэн үг. Сэнхрүүлэн ярих нь 3 үе шаттай байж болно.</p><p>&nbsp;1.Санаа сэдвээ олох, нээх</p><p>&nbsp;2. Ятгах бэлтгэл хийх</p><p>&nbsp;3. Харилцан ярилцах</p><p>Юуны түрүүнд ятгах гэж буй хүн өөрийг нь сонсох хүмүүс болон итгүүлэх зүйлийнхээ талаар нэлээд сайн судалж, төлөвлөсөн байх хэрэгтэй.</p><p><br></p>