<p>Ээлжит хичээлийн сэдэв:&nbsp;Шинэ мэдээллийг олж, эхийн гол санааг амьдралд тохиолдсон үйл явдалтай холбон тайлбарлах</p><p>Хугацаа: 80минут</p><p>Хамрах хүрээ: 7-р анги</p><p>Хэрэглэгдэхүүн: Суран бичиг, цөм хөтөлбөрөө,&nbsp;"Эквадорт хийсэн тэмдэглэл", "Алтайд" эхүүд</p><p>Үйл ажиллагаа 1. Хуудас 75. "Эквадорт хийсэн тэмдэглэл", "Алтайд" хоёр эхээс олж авсан шинэ мэдээллээ жагсааж бичье.&nbsp; (10минут)</p><p>Үйл ажиллагаа 2. Хуудас 75. Алтайд эхэд "Энэ бол ашиггүй өнгөрүүлсэн цагаа эргэж харамссан байлаа" гэжээ. Чамд өөрийгөө өөрчлөх санаа төрж байсан уу? Тийм бол хэзээ, юунаас болж?&nbsp; &nbsp; (15минут)</p><p>Үйл ажиллагаа 3. Хуудас 75. Дараах үйл явдлуудыг амьдралд тохиолдсон үйл явдалтай холбон тайлбарлаж ярилцъя. (5минут)</p><p>Үйл ажиллагаа 4. Хуудас 76. Аян замын тэмдэглэлдээ шинэ мэдээлэл&nbsp; оруулж бичье.&nbsp; &nbsp; (5минут)</p><p>Үйл ажиллагаа 5. Хуудас 76. Дараах мэдээлэл, үг хэллэгийг дэлгэрүүлээд, найз нөхдөө тухайн газар нутгийг очиж үзэх сэн гэсэн хүсэл сэтгэгдэл төртөл нь аяны бяцхан тэмдэглэл бичээрэй. (10минут)</p><p>&nbsp; &nbsp; &nbsp;Аялалыг хүссэн өөр газар нутгийнхаа талаар уншиж судлан, бичиж бас болно.</p><p>Үйл ажиллагаа 6. Хуудас 77. Дараах дүрслэлээс ямар мэдрэмж төрж байгаагаа бичнэ үү. (10минут)</p><p>&nbsp; &nbsp; &nbsp; &nbsp;Зарим газар замын хажуугийн эгц энгэр нурж, бөөн чулуу овооролдсон.</p><p>&nbsp; &nbsp; &nbsp; &nbsp;Зарим газар үер бууж, замын дундуур сэт цохигдсон.</p><p>Үйл ажиллагаа 7. Хуудас 77. Нутаг орноороо аялж байхад , хүний буруутай үйл ажиллагаанаас болж байгаль орчин доройтсон, чамд таагүй сэтгэгдэл төрүүлсэн тухай шинэ баримт мэдээлэл оруулан бичээрэй. (10минут)</p><p>Үйл ажиллагаа 8. Гэрийн даалгавар&nbsp; &nbsp; (5минут)</p><p>&nbsp; &nbsp; &nbsp; &nbsp; &nbsp; &nbsp; &nbsp;Байгаль орчинд тулгамдаж байгаа асуудал, түүний шалтгааныг олж, тухайн асуудал, түүнийг хэрхэн шийдэх талаар дүгнэн бичээрэй.&nbsp;</p>