<p><b>Мөнгө</b>&nbsp;гэдэг нь нийгмийн болон хууль ёсны хувьд зөвшөөрөгддөг, бараа бүтээгдэхүүн, үйлчилгээ, өр ширийг төлөх зориулалттай зүйл юм.<br></p><p><h2><span id="Мөнгөний_үүрэг">Мөнгөний үүрэг</span></h2><p>Мөнгө дараахь гурван үүргийг гүйцэтгэнэ.</p><h3><span id=".D0.A1.D0.BE.D0.BB.D0.B8.D0.BB.D1.86.D0.BE.D0.BE.2C_.D1.82.D3.A9.D0.BB.D0.B1.D3.A9.D1.80.D0.B8.D0.B9.D0.BD_.D1.85.D1.8D.D1.80.D1.8D.D0.B3.D1.81.D0.BB.D0.B8.D0.B9.D0.BD_.D2.AF.D2.AF.D1.80.D1.8D.D0.B3"></span><span id="Солилцоо,_төлбөрийн_хэрэгслийн_үүрэг">Солилцоо, төлбөрийн хэрэгслийн үүрэг</span></h3><p>Голомт банк , ХХБ, Хаан банк 3 том банк юм. Мөнгө бий болсноор таваар, таваарын харилцааны олон хэлхээний оронд мөнгө-таваарын гэсэн хоёр харилцаа бий болдог. Ийм үед мөнгө нь солилцооны үүрэг гүйцэтгэж байна. Мөнгө нь бас өр төлөөс өгөх, зээл буцааж төлөх зэрэгт хэрэглэгддэг учир төлбөрийн хэрэгслийн үүрэг гүйцэтгэж байна.</p><h3><span id=".D3.A8.D1.80.D1.82.D0.B3.D0.B8.D0.B9.D0.BD_.D1.85.D1.8D.D0.BC.D0.B6.D2.AF.D2.AF.D1.80.D0.B8.D0.B9.D0.BD_.D2.AF.D2.AF.D1.80.D1.8D.D0.B3"></span><span id="Өртгийн_хэмжүүрийн_үүрэг">Өртгийн хэмжүүрийн үүрэг</span></h3><p>Янз бүрийн барааны үнэ цэнийг хооронд харьцуулах, жиших үед мөнгөний эл үүрэг илэрч гардаг. Өөрөөр хэлбэл, бусад бүх барааны үнэ цэнийг илэрхийлэгч түгээмэл хэмжүүрийн үүрэг гүйцэтгэгч нь гагцхүү мөнгө юм.</p><p><span style="color: inherit; font-family: inherit; font-size: 1.75rem;">Хуримтлал-хадгаламжийн хэрэглүүрийн үүрэг</span></p><p>Мөнгө нь заримдаа хуримтлал болж ашиглагдана.&nbsp;<a href="https://mn.wikipedia.org/wiki/%D0%A5%D1%83%D0%B2%D1%8C%D1%86%D0%B0%D0%B0" title="Хувьцаа">Хувьцаа</a>, облигац, байшин,&nbsp;<a href="https://mn.wikipedia.org/wiki/%D0%90%D0%BB%D1%82" title="Алт">алтыг</a>&nbsp;бодвол мөнгө нь аз турших байдал бага байдаг. Хэлцлийг түргэн хялбар байгуулах, үнийг тодорхойлох, хуримтлал хийх боломж олгодог учраас мөнгө ашигтай.</p><div><h1>"МӨНГӨНИЙ ТУХАЙ ХАМГИЙН ЧУХАЛ ЯРИАНУУД" НОМЫН ОНЦЛОХ ЭШЛЭЛҮҮД</h1></div><div><div data-uk-grid-margin=""><div><article><p>Мөнгөнд хандах янз бүрийн л хандлага бий. Амьдралд хамгийн чухал зүйлсийн нэг гэж үзэх нэгэн байхад тийм ч чухал биш гэж үздэг нь ч байна. Гэхдээ ямар ч байлаа гэсэн өнөөгийн нийгэмд амьдарч буй бол мөнгө хэрэгтэй байж таарна. Энэхүү номонд хэрхэн мөнгө олох, баяжих тухай бус мөнгө хүний амьдралд ямар байр суурь эзэлдэг, мөнгөнд хэрхэн хандах ёстой, мөнгө амьдралыг өөрчлөх түлхүүр болж байгаа тухай зохиолч өөрийн амьдралын туршлагаас өгүүлдэг.&nbsp;<br><br>Магадгүй та энэ номоос "ажил хийхийн" утга учир, сайн сайхныг ойлгож, эсвэл Азийн орнуудад ядуурал ямар хэмжээнд байгааг, бүр мөрийтэй тоглоом тоглох ямар байдаг тухай ч мэдэж болох юм. Уг номын зохиолч Сайбара Риэко нь 1964 онд Японы Кочи мужид төрж Муссашиногийн Их Сургуулийг визуал дизайны мэргэжлээр төгсжээ. Тухайн үед түүний төрсөн газар нь ядууралд нирвэгдсэн жижиг муж байсан гэдэг. Иргэд нь мөнгөнөөс үүдсэн хэрүүл маргаан, ашиг сонирхлын зөрчил ихтэй, таны хэзээ ч харахыг хүсэхгүй дүр зураглал тэнд байсан бөгөөд энэ нь гэр бүлийн дотоод уур амьсгалд ч илрэх нь ойлгомжтой. Түүний эцэг нь мөрийтэй тоглож хамаг мөнгөө үрэн таран хийх үед ээж нь мэдээж уурлана, хэрүүл хийнэ. Энэ үед Риэкод ширүүн уур амьсгалыг зөөллөх хэцүү үүрэг ноогддог байж. Ядуурал хүчирхийлэл дагуулдаг учир дунд нь хүүхдүүд их зовно. Тэд "байж болох" газраа олох гэхдээ буруу замыг сонгож өөрсдийгөө хаяж, ингэснээрээ ядуурлын гинжин хэлхээг үргэлжлүүлсээр байсан тухай зохиолч маань хүүрнэнэ. Удалгүй түүний аав нь нас барж, сургуулиасаа хүртэл шударга бусаар хөөгдөнө. Ийм л хүнд хэцүү орчноос гарч, ядуурлын гинжин хэлхээг таслахаар хатуу шийдэж "өөртэйгөө" эцсээ хүртэл тэмцэж ирсэн тэр Токиод ирж их сургуульд орсноор жинхэнэ адал явдал эхэлдэг. Риэко нь "манга зурагт ном" болон "эсээ-манга" төрлийн Япон орчин цагийн гол төлөөлөгчдийн нэг юм. Энэхүү ном өсвөр үеийн залуучуудад "зөв" зам мөрөө олоход, зорьсондоо хүрэхийн төлөө тэмцэхэд тусална гэж итгэж байна.<br></p><h3>НОМЫН ОНЦЛОХ ЭШЛЭЛҮҮД</h3><blockquote><p>Жаахан хүүхэд юмны учир мэдэхгүй гэдэг худал. Гэрт догшрох хуй салхи, бас гадаа ч тэсэхийн аргагуй хатуу ширүүн орчин байдгийг хүүхдүүд сайн ойлгодог бөгөөд чадах чинээгээрээ тэрхүү үнэн бодит амьдралтай тэмцдэг.</p></blockquote><blockquote><p>Хэнд ч гэсэн хаа нэгтээ сэтгэлд нь нийцэх ертөнц байдаг болов уу. Хэрэв байхгуй бол өөрөө бий болгож болно шүү дээ.<br></p></blockquote><blockquote><p>Юу ч үгүй байсан ч урагшлахгуй бол болохгуй үе хүнд тохиодог.<br></p></blockquote><blockquote><p>Ямар нэгэн зүйл хийж эхлэх үед хэн бүхний мөргөдөг хана бол өөрийнхөө жинхэнэ хүч чадлыг мэдэхгүй байх явдал.<br></p></blockquote><blockquote><p>Би дээд түвшнийх биш л дээ гэхдээ доод түвшнийх ч бай хамаг чадлаараа тэмцэнэ. Тухайлбал чухам юу нь болохгуй, муу байгааг өөрөө мэдээд авчих юм бол ялах боломж заавал гарч ирэх болно.<br></p></blockquote><blockquote><p>Авьяас чадвартай эсэхээ ширээний ард суугаад ойлгох боломжгүй. Миний хувьд “авьяас чадвартай” байна гэдэг нь“мөнгө олно” гэсэн үг.<br></p></blockquote><blockquote><p>Бардам зангаар хоол олж идэх үү? Би бол бардам зан нэг мөнгө ч хүрэхгүй гэж хэлнэ.<br></p></blockquote><blockquote><p>Төрөлхийн авьяас чадвараас илүү “үйлчилгээний сэтгэлгээ” чухал.<br></p></blockquote><blockquote><p>“Надад таарах ажил алга” гэх хүн байдаг. Тэдний дунд хийж үзээгүй мөртлөө дургүй гээд бодчихдог хүн ч бий. Хийж үзэхгүй л бол мэдэхгүй зүйл энэ хорвоогоор дүүрэн.</p></blockquote><blockquote><p>Энэ л юм байна гэж бат итгэсэн зүйл санаснаас ч илүү эндүү зүйл байх нь бий. Би зөвхөн үүнийг л хийх хэрэгтэй гэж баригдалгүйгээр бусдын олж харсан өөрийнхөө сайн талд итгээд, орчноо мэдрэн үзээд алдах хэрэгтэй.<br></p></blockquote><blockquote><p>Ажиллаж байгаа хүн юмыг тэгтлээ их муугаар бодоод байдаггүй. Тиймээс хамгийн чухал нь зүгээр нэг мөнгөтэй болох биш ажиллах.<br></p></blockquote><blockquote><p>“Энэ нэг л бишээ” ,“Ингэж болох болов уу” , Яавал дээр вэ? гэхчилэн өдөр тутмын амьдралын дадал хэвшлээ дахин сайн нягталж өөрийн гэсэн зөв мөнгөний хандлагыг бий болгоорой.</p></blockquote><blockquote><p>Амьдралд сургуульд сураад, ширээний ард суугаад ойлгохгүй юм тоо томшгүй их.<br></p></blockquote><blockquote><p>Өөрийнхөө доторх сул талаас ичих зовох шаардлага огт байхгуй. Хамгийн чухал нь болохгуй бол яаж хариу цохилт өгөх вэ? Яавал тэндээс өөрийн дараагийн алхамаа боловсруулах вэ гэдэг асуудал .<br></p></blockquote><blockquote><p>Бүтцийн өөрчлөлт, ажилгүйдэл, дампуурал хэвийн үзэгдэл болсон өнөө үед хүний мөнгөнд найдаж амьдрах шиг эрсдэлтэй юм гэж үгүй.<br></p></blockquote><blockquote><p>Хийхийг “хүсэж байгаа зүйлээ мэдэхгүй” гэх асуудалтай тулахдаа “мөнгө”-ийг голд нь тавиад үзвэл энгийн зүйлүүд ажиглагдаад ирж болох юм.<br></p></blockquote><blockquote><p>Надад хэр тохирох вэ гэдгээс гадна бусад хүмүүсийн хувьд ажил маань ямар утгатай байх вэ гэдэг өнцгөөс харж явбал зүгээр шүү.</p></blockquote><blockquote><p>Хэрэг болсон үед эрхэм нандин хэн нэгнээ сэтгэл амар газар байлгахыг хүсэж байвал ажил хийгээрэй. Ажиллаад мөнгөтэй болоорой. Тэгээд бас хүчтэй болоорой. Тэр л том хүн болсныг чинь илтгэнэ.</p></blockquote><blockquote><p>Хүн хүн байхаа болихгүйн тулд ажилладаг юм шүү. Ажиллах гэдэг амьдрах гэсэн үг. Үүнийг л битгий мартаарай.</p></blockquote><p>Бичсэн: Ч.Чимэддолгор</p><p><br></p></article></div></div></div><br></p>