<ol><li><div><b>Шинжлэх ухааны ололт, нээлт нийгмийн хөгжилд юугаараа ач тустай вэ?</b></div></li><li><b>Яагаад өрнөдийн улс орнуудад шинжлэх ухааны хөгжил шинэ шатанд гарч чадав?</b></li></ol><p><b>Үйлийг төлөвлөх, мэдээлэл цуглуулах.</b></p><p><b>Байгалийн шинжлэх ухаанд:</b></p><p>Химич эрдэмтэд эмийн төрөл аспиринаас эхлээ шинэ сүрчиг, саван, маргарин зэрэг ахуйн болон хүнсний хэдэн зуун бүтээгдэхүүнийг бий болгов. Шинэ бордоо бий болгосон нь газар тариалан, хүнсний үйлдвэрлэлд онцгой үүрэг гүйцэтгэжээ. Британы байгаль судлаач Чарльз Дарвин олон жилийн ажиглалт, судалгааныхаа үр дүнд туурвисан "Зүйлийн үүсэл" алдарт бүтээлээ 1859 онд гаргав. Түүний үзэл онол нь хүн, амьтныг бурхан бүтээсэн гэх номлолыг үгүйсгэсэн юм.</p><p><b>Анагаах ухааны салбарт:</b></p><p>Английн физикч Майкл Фарадей эфирийн химийн нэгдэл өвдөлтийг зогсоодог нээлтийг хийв. Америкийн мэс засалч хагалгааны үед анх удаа эфирийг ашиглаж, мэдээ алдуулах аргыг хэрэглэв. 1846 онд Америкийн эмч Вэндэлл Холмс өвдөлт намдаах үйлчилгээтэй химийн бодисуудыг өвчин намдаагч, бүх мэдрэхүйг үгүй болгодог бодисыг мэдээ алдуулагч гэж нэрлэсэн байна.&nbsp;</p><p><b>Техник, технологийн шинжлэх ухаанд:</b></p><p>1831 онд Америкт Сирьюс Хол МакКормикын бүтээсэн механик ургац хураагч нь гурван хүний ажил гүйцэтгэдэг байв. 1850-аад онд Фаулерийн уурын анжисыг газар тариаланд хэрэглэв. Швед эрдэмтэд Альфред Нобель диманитыг зохион бүтээж, барилга, цэргийн салбарт ашиглажээ. АНУ-д дугуй үйлдвэрлэгч ах, дүү Орвил, Вилбур Райт нар 1903 онд анхны нисэх онгоцыг зохион бүтээжээ.</p><p><b>Холбоо, мэдээлэл харилцааны салбарт:</b></p><p>1836 онд Америкийн зохион бүтээгч Семюэл Морзе холбооны шинэ телеграф бүтээж, цахилгаан соронзон аппаратын тусламжтайгаар мэдээллийг цэг, зураасаар тэмдэглэн дамжуулах болжээ. 1879 онд харилцах утасны сүлжээ бий болов. XIX зууны эцэст Италийн эрдэмтэн Гульельмо Маркони мэдээллийг радио долгионоор дамжуулах утсан шугамгүй телеграфийг тухай санал гаргаж, 1896 оноос туршин мэдээгээ 15 км зайтай газар дамжуулсан нь шинэ ололт байв.</p><p><img width="490" height="509" class="img-responsive atto_image_button_text-bottom" alt="ооо" src="@@PLUGINFILE@@/%D0%BB%D0%BB.png"><br></p><p><img width="500" height="500" class="img-responsive atto_image_button_text-bottom" alt="ёёё" src="@@PLUGINFILE@@/%D1%91%D1%91.png"><br></p><p><b>2. Хөдөлгүүрийн хурдад гарсан өөрчлөлт нь хүн төрөлхтөнд ямар ашиг тус өгснийг жишээ баримт гарган нотлон тайлбарлаарай.</b></p><p><b>3. Баримт мэдээлэлд тулгуурлан шинжлэх ухааны ямар ололт нээлт аль улсад гарсныг газарзүйн зурагт тэмдэглээрэй.</b></p><p><b>Үр дүнг нэгтгэх, танилцуулах</b></p><p><b>1. Шинжлэх ухааны нээлтээр ямар шинэ шийдлийг олсон бэ?</b></p><p><b><img width="550" height="400" class="img-responsive atto_image_button_text-bottom" alt="kkk" src="@@PLUGINFILE@@/kkk.png"><br></b></p><p><b>Өөрийгөө үнэлээрэй.</b></p><p><b>1. Нээлт, ололт гэх үгийн утгыг тайлбарлаарай.</b></p><p><b>2. Шинэ нээлт, ололтын үр дүнд хүн төрөлхтний амьдралд гарсан өөрчлөлтийн нотолгоог гаргаарай.</b></p><ul><li><div>Нийгмийн хөгжилд &nbsp; ..............</div></li><li><div>Хүмүүсийн харилцаанд ..............</div></li><li><div>Хүмүүсийн амьдрах орчинд ..................</div></li></ul><p><b>3. Шинжлэх ухааны бусад ололт, нээлтүүдийн талаар мэдээлэл цуглуулж танилцуулаарай.</b></p><p><b></b><br></p>