<p>&nbsp;<video controls="true"><source src="https://www.youtube.com/watch?v=xROPlxMPU2A">https://www.youtube.com/watch?v=xROPlxMPU2A</video>&nbsp;&nbsp; &nbsp; &nbsp; &nbsp; &nbsp; &nbsp; </p><p><a href="https://mn.wikipedia.org/wiki/Амарсанаа">https://mn.wikipedia.org/wiki/Амарсанаа</a></p><p>&nbsp; &nbsp; &nbsp; &nbsp; &nbsp; &nbsp;&nbsp; Монголчууд Дай Чин улсын эрхшээлд орсноор эрх чөлөө, тусгаар тогтнолынхоо төлөө тэмцэх шаардлага тулгарав. XVIII зууны дунд үеэр Ойрад, Халх (Хотгойд), Өвөр Монголын зарим ноёд Манжийн эсрэг нэгэн зэрэг бослого гаргаж, Их Монгол улсаа сэргээн байгуулахаар нууцаар хэлэлцэн тохирчээ. Үүний тод илрэл бол 1755-1758 оны зэвсэгт бослого байв. Манж Чин улс монголчуудын бослого гаргах сэжиг олж мэдээд, тэднийг хүчээ нэгтгэхээс сэргийлэх арга хэмжээ авчээ. Чингүнжавыг Хан-Хатан голын Тэлэнгэд нарыг дагуулах үүрэг өгч явуулахын хамт Сэвдэнбалжирыг хэрэг зөвлөнө гэж Бээжинд дуудан аваачаад хэргэм зэргийг нь эвдэн, гэрийн хорионд оруулжээ.&nbsp;</p><p><img width="706" height="304" class="img-responsive atto_image_button_text-bottom" alt="зураг" src="@@PLUGINFILE@@/zurag%201.png"></p><p>&nbsp; &nbsp; &nbsp; &nbsp; &nbsp;&nbsp; Амарсанаа "эзэн хаанд бараалхана" гэж гараад Алтайн цаана Өрөнгө голд хүрч ирмэгцээ шадар 300 цэргээ удирдан1755 оны 9 сарын 24-нд бослого гаргаснаар 1755-1758 оны Монголчуудын тусгаар тогтнолын зэвсэгт бослого эхэлжээ. Үүнд Манжийн хаан ихэд сандран дахин хоёр замын цэрэг татаж, Жалафунгаагаар удирдуулан илгээжээ. Босогчид дотоод эв нэгдлээ сахиж, хүчээ нэгтгэж чадахгүй байснаас дорвитой амжилт олохгүй байсаар ялагдал хүлээхэд хүрсэн. Харин Хотгойдын шадар ван Чингүнжав 1756 оны 6 сард 800 цэргээ удирдан дайны талбарыг хаяж нутагтаа ирснээр Халх дахь Манжийн эсрэг тэмцэл эхэлжээ. Чингүнжав нар Халхын томоохон ноёдод хүн зарж нууц бичиг илгээн, Манжийн эсрэг албаа хаян босохыг уриалж байв. Тэд Манжийн дарангуй цэрэг, Хятадын шунахай худалдаачдын суусан хот суурингууд болон зарим урвагч ноёд түшмэдийг ч довтлон цохиж байв. Гэвч босогчид нэгдмэл зохион байгуулалт, удирдлагагүй саланги тусдаа тэмцэж байсан тул дорвитой амжилтанд хүрч чадаагүй юм.&nbsp;</p><p><img width="679" height="247" class="img-responsive atto_image_button_text-bottom" alt="zurag" src="@@PLUGINFILE@@/2222.png"></p><p>&nbsp; &nbsp; &nbsp; &nbsp; &nbsp; Амарсанаа, Чингүнжав нарын 1755-1758 оны бослого дарагдсан боловч Монголчуудын тэмцэл хөдөлгөөн үүгээр дуусаагүй билээ. Хэдийгээр 1755-1758 оных шиг өргөн далайцтай бослого тэмцэл гараагүй боловч орон нутгийн шинжтэй эсэргүүцэл тэмцэл тасраагүй юм. Монголчууд эцэг өвгөдийнхөө сургааль, эх орон, газар нутгаа ямагт эрхэмлэн дээдэлж ирсэн нь бидний хэзээ ч мартаж болохгүй үндэсний үнэт зүйл мөн. 1822-1868 онд Сэцэн хан аймгийн Илдэн засгийн хошууны засаг ноён, 1859-1868 онд Сэцэн хан аймгийн Чуулган дарга байсан жүн ван Тогтохтөр эх нутгийнхаа бүрэн бүтэн байдлыг хамгаалахын төлөө идэвхтэй тэмцэгчдийн нэг юм.</p><p><img width="615" height="202" class="img-responsive atto_image_button_text-bottom" alt="pejgu" src="@@PLUGINFILE@@/%D0%B3%D0%B3%D0%B3%D0%B3%D0%B3%D0%B3.png"></p><p></p><p></p><p></p><p></p><p><br></p>