<p>Суралцахуйн зорилт:</p><p>Анги хамт олон сургуулийн орчинд дасан зохицох, сургуулийн дэг журмын талаар мэдлэгтэй болох</p><p>Түлхүүр үг: Мэндлэх, хүндлэх, мэндийн үг</p><p>Үйл ажиллагаа:</p><p>1. Зурагт тохируулан мэндлэх дасгал хийлгэнэ. Хэрхэн мэндэлж буй байдалд нь дүгнэлт хийн, хэнтэй яаж мэндлэх талаар багш мэдээлэл солилцоно. Нэг хүнтэй өдөрт эхний удаа тааралдахдаа л нэг удаа мэндлэх ба тааралдах бүртээ мэндлэхгүй байж болно гэдгийг ойлгуулна. Зөв сайхан мэндэлж сурах нь хүмүүжлийн чухал ач холбогдолтой.Мэндлэхдээ зөвхөн мэндийн үгийг хэлээд зогсохгүй түүнийгээ хэрхэн яаж хэлэх нь чухал байдаг. Тухайлбал, мэндэлж байгаа хүн рүүгээ биеэ харуулсан байх, явдал дундаа биш зогсож байгаад мэндлэх, мэндийн үгээнамуун зөөлөн дуу хоолойгоор хэлэх, инээмсэглэх зэрэг нь чин сэтгэлээсээ мэндэлж байгаа гэдгийг ойлгуулах.</p>