<p>XVII - XX зууны эхэн үед Дорно дахинд хүчирхэг Дай Чин гүрэн (1644-1911) оршин тогтнож байлаа. Газар нутаг уудам, ашигт малтмал их, хүн ам олонтой том гүрэн байв. Чин улс нь монгол, хятад, төвөд, хотон, манж зэрэг таван угсаатныг нэгтгэсэн, 14.7 сая км газар нутагтай их гүрэн байлаа. Мөн Чүсонь, Вьетнам зэрэг орон Чин улсад алба барьж хараат оршиж байв. Дотоодын зах зээл нь тэлснээс гадна XVII зууны сүүл үеэс эхлэн гадаад худалдаа хурдтай сэргэж, XVIII зууны сүүлийн хагас гэхэд жилд 4%-иар өсч байв.&nbsp;</p><p><img width="491" height="376" class="img-responsive atto_image_button_text-bottom" alt="оооо" src="@@PLUGINFILE@@/%D1%80%D1%80%D1%80%D1%80.png"><br></p><p>Цай, торго Хятадын экспортын гол бүтээгдэхүүн байлаа. Хун Сю Цюань 1851 оны 1 сарын 1-нд тариачны улс болох "Тайпинь Тянь Го"&nbsp; байгуулагдсаныг зарлав. 1864 онд Чин улсын засгийн газар Тайпинчуудын бослогыг дарсан юм. 1898-1901 онд Чин улсад Ихэтуаний бослого гарсан нь ихэвчлэн гадаадынхны эсрэг чиглэж байв.</p><p>Уншиж, ойлгох, эрж хайх</p><p><b>Япон улс.&nbsp;</b></p><p>Японы Токугавагийн засаглалын үед Минамото, Ашикага, Токугава зэрэг овог аймгууд цэрэг язгууртнуудын засаг захиргаа-бакүфүгийн хэлбэрээр төр барьж байв. XVIII зууны сүүлчийн хагасаас аж үйлдвэрлэл, худалдаа хөдөө тосгонд төвлөрч эхэлжээ. XIX зууны II хагаст барууны гүрнүүдийн шахалтын улмаас Японд улс төрийн зөрчил ихээхэн хурцадсан байна. 1853 онд Америк цэргийн сүр хүч үзүүлж, командлагч Перри улс орноо нээхийг шаардав. 1868 оны 1-р сард Эзэн хааны шууд эрх мэдлийг тогтоосон, шинэ засгийн газар байгуулах зарлиг баталсан. Энэ үйл явдлыг "Мэйжийн шинэчлэл" хэмээн нэрлэдэг. Япон орон улс төр, эдийн засгийн асар том өөрчлөлтийн зам оржээ. 1881 оноос засгийн газар үйлдвэрлэлийн үйл ажиллагаанд таатай нөхцөл бүрдүүлэх үүрэг хүлээж , орчин үеийн банкны систем бий болгожээ. 1882 онд Японы Төв банк байгуулагдав.&nbsp;</p><p><img width="600" height="228" class="img-responsive atto_image_button_text-bottom" alt="өөөө" src="@@PLUGINFILE@@/%D1%83%D1%83%D1%83.png"><br></p><p>Моголын эзэнт улсын уналт.&nbsp;</p><p>1719-1748 онд төр барьсан Мухаммед шахын үед Энэтхэг дэх Моголын эзэнт улс задрахад хүрэв. XVIII зууны эхэн үед заминдарууд удирдаж буй газар нутгаас олох орлогоо дээд зэргээр өсгөх, улс төрийн бие даасан байдалд тэмүүлж, Моголтой илт дайсагналцах болов. Иймд Моголын зэрэг олон тооны бослого тэмцэл гарсан. Персийн Надир шах (1736-1747) 1739 онд Делиг эзлэн дээрэмдээд олз баялгаа аван Моголын эзэнт улсыг сүйрлийн ирмэгт орхин оджээ. Афганууд Моголын эзэнт гүрэн рүү удаа дараа довтлон Кашмир, Сирхинд хүртэлх Дорнод Пенджабыг эзэлж, Моголын шах хүлээн зөвшөөрсөн байна.&nbsp;</p><p><img width="500" height="201" class="img-responsive atto_image_button_text-bottom" alt="ггг" src="@@PLUGINFILE@@/%2C%2C%D0%BB%D0%BB.png">&nbsp;</p><p><b>Османы (Оттоманы) эзэнт улсын уналт.</b></p><p>XVIII зуунд Османы эзэнт улс уналтад оров. Османы цэргийн болон төрийн удирдлагын хүч буурч, мужуудад салан тусгаарлах хандлага хүчтэй болов. II Махмуд султаны шинэчлэл Османы эзэнт улсыг европжуулах, түүний эдийн засаг, соёлын дэвшлийг хангах чухал үе шат болсон юм. XIX зууны 30-40 оны үед эхэлсэн шинэчлэлийг түүхэнд "Танзимат" хэмээн нэрлэдэг. Крымын дайн (1853-1856)-аар Османы эзэнт улс бараг бүх армиа алдан, эдийн засгийн асар их хохирол амсаж, хямралд автжээ. XIX зууны 60-70 аад оны үщд Османы эзэнт улсын эдийн засагт гадаадын капитал ихээхэн нэвтрэх болсон байна. 1876 оны үндсэн хуулинд бие хүний болон өмчийн халдашгүй байдал, хэвлэн нийтлэх эрх чөлөөг тунхаглан , парламентын тогтолцоог нэвтрүүлсэн.&nbsp;</p><p><img width="600" height="149" class="img-responsive atto_image_button_text-bottom" alt="ррр" src="@@PLUGINFILE@@/%D1%80%D1%80%D1%80.png"></p><p>Үр дүнг ярилцья. Бид ямар асуудлыг шийдвэрлэсэн бэ?</p><p><img width="600" height="210" class="img-responsive atto_image_button_text-bottom" alt="rr" src="@@PLUGINFILE@@/rr.png"><br></p>