<p>Ээлжит хичээлийн сэдэв: Эхийг уншиж, ойлгон, сэдэв, гол санааг тайлбарлах<br></p><p>ЗОРИЛГО: Эхийн дэвшүүлсэн асуудал, үзэл бодол, дүгнэлтийг ялгаж таних&nbsp;</p><p>ЗОРИЛТ: 1. Эхийг уншиж ойлгох</p><p>&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;2. Эхээс утгыг мэдэхгүй үг байвал хам сэдвээс нь тайлбарлах&nbsp;</p><p>&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;3. Эхээс жишээ авч сонгосон үгийг тайлбарлах</p><p>&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;4. Эхийн сэдэв гол санааг тодорхойлох</p><p>Хугацаа: 40минут</p><p>Хамрах хүрээ: 9-р анги</p><p>Үйл ажиллагаа 1:&nbsp;&nbsp;&nbsp;Эхийг уншиж ойлгох.&nbsp; (15минут)</p><p>&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp;XX зууны хамгийн гайхамшигтай өгүүллэг " Жонатан"- ы тухайд</p><p>&nbsp; &nbsp; &nbsp; &nbsp; &nbsp; Зөвхөн XX зууны ч төдийгүй, бүхий л хүн төрөлхтний соёл&nbsp; иргэншлийн түүхэнд хамгийн шилдэг нь байж ч магадгүй. Р. Киплинг нэгэнтээ хамгийн шилдэг зохиол гэж байх боломжгүй тухай "Дэлхийн хамгийн шилдэг тууж" хэмээх өгүүлэгтээ дурдсан байдаг. Гэвч "Жонатан Ливингстон хэмээх цахлай"-г хэн ч гэсэн үнэхээр гайхамшигтай зохиол гэж хүлээн зөвшөөрдөг юм.</p><p>&nbsp; &nbsp; &nbsp; &nbsp; ... Өгүүллэг шатны гишгүүр мэт гурван хэсэгтэй. Тэдгээр нь яг өгсөх мэт өрнөлтэй. Энд би зохиолын үйл явдлыг ярих гэсэнгүй. Харин Бахын дэвшүүлсэн сэтгэлгээний утгыг зохиолынх нь үгээр дамжуулахыг хичээе.&nbsp;</p><p><span style="font-size: 14.44px;">&nbsp; &nbsp; &nbsp; &nbsp;Энэ бол Жонатан Ливингстон нэрт цахлай сүргийн сэтгэлгээ, амьжиргааны дорд хэвшлээс ангижирч, туйлын дээд гэгээрэлд хүрч байгаа тухай зохиол. Мэдээж хэрэг, бусдаасаа өөрөөр нисдэг цахлайн тухай биш, энэ бол бэлгэдлийн утга. Зохиолч гэгээрлийг энд НИСЛЭГ хэмээжээ. ...Олонхын хувьд нислэгт утга учир байдаггүй. Гол нь ходоодоо тэжээхэд бүлгээ...</span></p><p><span style="font-size: 14.44px;">&nbsp; &nbsp; &nbsp; &nbsp; Бүхнээс хол, бүхнээс өндөрт нисэх гэсэн цахлайд эцэг эх нь "Элдвийг бодолгүй хоолоо олж идэж сур" хэмээдэг . Үүнийг дагаж явахдаа Жонатан:</span></p><p><span style="font-size: 14.44px;">&nbsp; &nbsp; &nbsp; - Хоол бэдэрсэн энэ бүх цагийг нисэхийн цаад учрыг олоход зарцуулсан бол доо! гэж харамсан бодож , ахуйн аар саар дарамтыг хөсөр орхихоор зэхэж байна.</span></p><p><span style="font-size: 14.44px;">&nbsp; &nbsp; &nbsp; &nbsp;Жонатан бол бурхан шувуу биш, ердийн л цахлай. Гагцхүү сүргийн сэтгэлгээнээс чөлөөлөгдөж чадсанаараа, туйлын дээд гэгээрэлд тэмүүлдгээрээ онцгой, эрх чөлөөнд дуртай нэгэн юм. Ийм хувь хүн (цахлай) бусдын дунд зохицох чадваргүй байдаг. Гэвч Жонатан хэзээ ч хар амиа бодож байсангүй. Тэр өөрийн хүрсэн өндөрлөг, таньсан мэдлэгээ бусадтай хуваалцахыг нээж олсон дэвшилтэт шинэ бүхнийхээ ололтыг бусдадаа хүргэхийг чармайдаг. Жонатаны оргил өөд (нисэхийг нь) харах цахлай гайхамшигт жигүүрээ идэш хоол хайх, өөр хоорондоо хоол булаалдан тэмцэлдэхэд л хэрэгтэй хязгаарлагдмал зэвсэг болгосноо илтгэнэ.</span></p><p><span style="font-size: 14.44px;">&nbsp; &nbsp; &nbsp; &nbsp;Сүргээс хөөгдсөн цахлай өдөр ирэх тусам бясалгалын гүнд автсаар байдаг. Түүний ухаарлыг ийн томьёолсон байна. "Бүүдгэр саарал уйтгар, айдас, атгаг муу санаа. Энэ бүхэн л амьдрах ийм харамсмаар богинохон байгаагийн гол шалтгаанууд мөн. Хоол, тэмцэл, сүргийн дотор олж авсан эрх нөлөө гэдэг бүх зүйл огтхон ч биш" Ийнхүү Жонатан цахлай ганцаар бясалгалын замд орж байна.</span></p><p>&nbsp;... Аливаа бүхний анхдагч шалтгааныг ойлгох, юуны тулд амьдарч яваагаа таних боломж одоо л бидэнд олдлоо.</p><p>&nbsp; &nbsp; &nbsp; &nbsp;Азаар тэр тэнгэрийн шувуудтай тааралддаг. Тэд үнэндээ тэнгэрийн шувууд биш, гэгээрсэн (нисэхийн урлагт нэвтэрсэн) цахлайнууд л даа. Жонатан урьдынхаас өөр ертөнцөд очжээ. Гэхдээ бусад&nbsp; шувуу түмэнтээ амьдарч, төрөл арилжиж байж очих тэр цаг үед нэгэн насандаа хүрч чадав. Зохиолд " Цахлай хэдийчинээ өндөрт ниснэ төдийчинээ алсыг үзнэ" гэж тун энгийн, гэхдээ урнаар үүнийг тайлжээ.</p><p>&nbsp; &nbsp; &nbsp; Ингээд Жонатан газар дэлхий рүү, өөрийг нь хөөсөн сүрэг рүү буцаж ирдэг. Өөр шиг нь хөөгдөж ганцаардсан өөрөөр сэтгэгчдийн зовлонг түүнээс илүү мэдэх хэн байх сан билээ. Сүрэг ч сүргээс хөөгдөгчид ч анхандаа түүнийг бурхан цахлай л гэж боддог. Хөөгдсөн Жонатан бидний мэдэх тэнгэрийн цаад мандалд буй төгс ертөнцийн нислэгийг дэлхийн цахлайнуудад зааж сургана. Жамаараа явж гэмээн түмэн жилийн дараа л хүрэх тэр цаг үеийг нь сүрэгтээ явчрахыг зорьсноороо Жонатан хэчнээн мянган удаагийн амьдралыг хэмнэж чадав.</p><p>&nbsp; &nbsp; &nbsp; Хүн (цахлай) бүхний дотор жинхэнэ Жонатан цахлай нь орших бөгөөд тэр л үнэнд хөтлөгч багш, өөр ямар ч найдах зүйл үгүй гэсэн санаа зохиолд нэвт шингэсэн байдаг. Эцэст нь Жонатан тэнгэрийн цаад руу нисэн оддог бөгөөд түүнийг залгамжлагч Флетч цахлай шавь нартаа " хязгааргүй" номлон, танин мэдэхүйн замаа тавина.</p><p>&nbsp; &nbsp; &nbsp; &nbsp;"Би хэн юм бэ? , "Энд бид юу хийгээд байгаа билээ?"</p><p>&nbsp; &nbsp; &nbsp; &nbsp;"Ер нь бид хаачиж яваа юм бэ? гэсэн мөнхийн асуултуудад үүнээс өөр ямар ч ном хариу өгч чадахгүй гэсэн санал элбэг&nbsp; байдаг. Таны амьдралд ч&nbsp; Жонатан өөрчлөлт оруулж юун магад.&nbsp;&nbsp;</p><p>&nbsp; Үйл ажиллагаа 2:&nbsp; Эхээс утгыг мэдэхгүй үг байвал хам сэдвээс нь тайлбарлаж, толь бичгээс лавлаарай.<span style="font-size: 14.44px;">&nbsp; (5минут)</span></p><p>&nbsp; Үйл ажиллагаа 3:&nbsp; Дараах асуултад эхээс жишээ авч тайлбарлаарай. (Сурах бичгийн 111 хуудас)&nbsp; &nbsp; &nbsp; &nbsp; &nbsp; &nbsp; &nbsp; (10минут)</p><p></p><ul><li>&nbsp; "Сүргийн сэтгэлгээ" - "сүрэг" гэсэн үгийн утгыг чи юу гэж ойлгож байна вэ?&nbsp;</li><li>"... Жонатан Ливингстон нэрт цахлай сүргийн сэтгэлгээ, амьжиргааны дорд хэвшлээс ангижирч" гэсэн өгүүлбэрийн санааг чи юу гэж ойлгож байна вэ?&nbsp;</li><li>Зохиолч гэгээрлийг яагаад НИСЛЭГ- тэй зүйрлэж нэрлэсэн бэ?</li><li>Жонатаны оргил өөд (нисэхийг нь) харах цахлай сүргийн дотор байсангүй. Тэд нүдээ нээж харахаас татгалзжээ. Яагаад?&nbsp;</li><li>Чиний амьдралд Жонатан байна уу? Тэрээр, чиний амьдралд өөрчлөлт оруулж байсан уу?</li><li>Хүн бүхний дотор жинхэнэ Жонатан (цахлай) оршдог уу? Чи юу гэж бодож байна вэ?<br></li></ul><p></p><p>&nbsp; Үйл ажиллагаа 4:&nbsp;&nbsp;Эхийн цогцолбор тус бүрийн гол өгүүлбэрт үндэслэн сэдэв гол санааг тодорхойлоорой.&nbsp;(Сурах бичгийн 111 хуудас)&nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; &nbsp; (10минут)</p><p><br></p>